**Referat styremøte 2
Studentorganisasjonen i Bodø

Sted:** Rom 2433 ILUK

**Dato og tid:** Onsdag 5.September klokka 14.00 **Referent:** Kine Merethe Skille **Til stede:** Andrea Nordvik, Ulrikke Ariel Åsjord, Kine Skille, Martin Engelsen, Emilie Felix, Andreas Vestvann Johnsen

**Forfall:** Sigurd Grøteide

 **Sak 01/11: Godkjenning av innkalling**

Innkalling godkjent.

**Sak 02/11: Godkjenning av saksliste**

Saksliste godkjent.

**Sak 03/11: Kontorlandskap**Styret stiller seg svært positiv til forslaget om nytt kontorlandskap som flytting kontorer. Andrea forbereder utfyllende orientering til studentting 1.

**Sak 04/11: Studentting 1**Styret har gjennomgått sakspapirene til første studentting. Styret vedtar enstemmig sakspapirene.
 **Sak 05/11: Handlingsplan for SOB**

SOB har laget og gjennomgått et forslag til handlingsplan studieåret 2018/2019. Handlingsplanen legges frem på studentting 1, og ferdigstilles etter gjennomgang på tinget.  **Sak 06/11: Budsjett**

Andrea informerte om budsjettet som skal legges frem på studentting 1.
 **Sak 07/11: Sosiale medier**Styret blir enige om retningslinjer til bruk av sosiale medier kommende semester. Det blir bestemt å bruke facebook og instagram, og målet er å være aktiv på disse kanalene. Via kanalene håper styret å nå ut til studentene om hva som skjer på og rundt universitet, samt gi relevant informasjon.

**Sak 08/11: Jobbsøkerportal**Styret diskuterer og drøfter forskjellige muligheter for å opprette jobbsøkerportalen. Planen er å opprette portalen som en del av nettsiden sob.no. Utfordringen blir hvordan dette skal løses i praksis, styret vil undersøke hvordan dette best kan fungere.

 **Sak 09/11: Engasjer-deg tur**

Det har kommet inn mange søknader til denne turen, noe som er svært gledelig. Dette betyr også at det må prioriteres mellom søkerne, og styret diskuterer hvordan det skal foregå. Formålet med turen er å øke engasjementet på universitet, det er derfor ønskelig at de som virkelig ønsker å engasjere seg blir med på turen. Styret har mottatt en del søknader fra internasjonale studenter, dette tas hensyn til og vi ser på muligheten for å legge til rette for at også de kan få utbytte av turen.

Programmet for helgen er nesten satt. Det mangler en ekstern foredragsholder, vi undersøker og kommer med forslag til neste møte.

SOB tar ansvaret for noen sosiale og morsomme innslag mellom foredragene.

**Sak 10/11: Kontortider for styret**

Styret ønsker å lage faste kontortider for hver enkelt. Vi tenker det er praktisk at de som ønsker å nå oss på kontoret vet akkurat hvem som sitter der til hvilken tid. Foreløpig ser kontortidene slik ut:

Velferdsansvarlig Martin sitter mandag klokka 10-12.

Informasjonsansvarlig Kine sitter tirsdag klokka 10-12.

Nestleder Ulrikke sitter onsdag klokka 10-14.

Internasjonalt ansvarlig Sigurd sitter onsdag klokka 12-14.

Markedsansvarlig Emilie sitter torsdag klokka 10-11(12).

Fag- og kvalitetsansvarlig Andreas sitter torsdag klokka 12-14.

 **Sak 11/11: Eventuelt**SOB ønsker å arrangere en sosial kveld med karaokekonkurranse. Dette skal inkludere studenter samt de forskjellige foreningene og undergrupper. Vi planlegger denne i oktober.

Andreas ber styret om godkjenning om å utforme en resolusjon som skal tas opp på studentting 2. Denne resolusjonen omhandler få og dårlig tilgjengelige parkeringsplasser rundt og på universitetet.